metal
ఉక్కు తయారీ కంపెనీల షేర్లకు డిమాండ్‌!
ముంబయి, మే 29: మెటల్‌కంపెనీల షేర్లు భారీ ర్యాలీతోనడుస్తున్నాయి. నిఫ్టీమెటల్‌సూచి నాలుగుశాతం లాభపడింది. టాటాస్టీల్‌, హిందాల్కో ఇండస్ట్రీస్‌, వేదాంత కంపెనీలు సైతం లాభపడ్డాయి. బిఎస్‌ఇ మెటల్‌ సూచీ ఇతర అన్ని సూచీలకంటే అత్యధికంగా లాభపడింది. 3.6శాతం వృద్ధిని సాధించింది. నిఫ్టీ 50సూచీలో 0.7శాతంతో పోలిస్తే భారీ వృద్ధిని సాధించింది. టాటాస్టీల్‌, హిందాల్కో, వేదాంత కంపెనీలు ఐదుశాతం వరకూ పెరిగాయి. సెయిల్‌, హిందూస్థాన్‌ జింక్‌, జెఎస్‌డబ్ల్యు స్టీల్‌, జిందాల్‌ స్టీల్‌ పవర్‌ రెండు నుంచి నాలుగుశాతం వరకూ ఉన్నాయి. టాటాస్టీల్‌ ఒకదశలో ఆరుశాతం వరకూ పెరిగి 52వారాల గరిష్టస్థాయిని తాకింది.
రూ.514గా బిఎస్‌ఇలో ట్రేడింగ్‌ నిర్వహించింది. గడ చిన ఎనిమిదిట్రేడింగ్‌లలో స్టాక్‌12శాతం లాభపడింది. భారత్‌, యూరోపియన్‌ కార్యకలాపాల నుంచి మంచి రాబడులు రాబట్టింది. భారత్‌పరంగాచూస్తే ఉక్కు మార్కెట్‌ శరవేగంగా వృద్ధిని సాధిస్తోం ది. 2018వరకూ ఇదే తీరు ఉంటుందని అంచనా. స్థానిక డిమాండ్‌సరఫరా సమ న్వయం కొంతమేర భవిష్యత్తులో సంక్లి ష్టం అవుతుందని జెపి మోర్గాన్‌ వంటి సంస్థలు విశ్లేషిస్తున్నాయి. భారత్‌లో ప్రస్తుతం దిగుమతుల కట్టడికి యాంటి డంపింగ్‌ సుంకాలు ఉన్నాయి. దేశీయ ఉత్పత్తిరంగాన్ని ప్రోత్సాహించి సామర్ధ్యం పెంపునకు రాయితీలు కల్పించాలి. సహజంగానే దిగుమతుల పై కూడా భారత్‌ ఎక్కువ ఆధారపడుతోంది.
భారత్‌లో ఉక్కు డిమాండ్‌ వ్యూహాత్మకంగా ఉంటుంది. మరోనాలుగేళ్లపాటు భారత్‌ నిర్మాణరంగం క్రమేపీ కోలుకుంటుందే కాని ఒక్కసారిగా ఊపందుకోదని, అందువల్ల డిమాండ్‌ పికప్‌ క్రమేపీ ఉంటుందని అలాగే సమస్యలు కూడా ఎదురవుతాయని జెపి మోర్గాన్‌ అంచనావేసింది. ప్రస్తుతం టాటాస్టీల్‌ 5.58శాతం, హిందాల్కో ఇండస్ట్రీస్‌ 5.33శాతం, వేదాంత 4.92శాతం, సెయిల్‌ 3.77శాతం, జిందాల్‌స్టీల్‌ 3.67శాతం, జెఎస్‌డబ్ల్యుస్టీల్‌ 3.16 శాతం, హింద్‌ జింక్‌ 2.75 శాతం, నేషనల్‌ అల్యూమినియం కంపెనీ 1.80శాతం వృద్ధితోఉన్నట్లు అంచనా.